Policia greke fillon hetimet rreth sulmit ndaj Ambasadës Amerikane
Në Uashington, zëdhënësi i Departamentit të Shtetit tha se autoritetet amerikane dhe greke po bashkëpunojnë në hetim
Të premten në mëngjes, një raketë antitank goditi ambasadën amerikane në Athinë. Raketa goditi pjesën e përparme të ndërtesës por nuk shkaktoi viktima. Ministri grek i Rendit Publik, Viron Polidoras tha se një organizatë vendase ka shumë mundësi të jetë prapa këtij sulmi. Polydoras tha gjithashtu se policia po analizon vërtetësinë e disa telefonatave që marrin përgjegjësinë në emër të një grupi ekstremist të majtë. Pas shpërthimit, i cili ndodhi pak përpara orës 6, policia bllokoi rrugët përreth ndërtesës. Raketa goditi katin e tretë dhe ra fare pranë emblemës së ambsadës, duke shkaktuar thyerje xhamash në ndërtesat e tjera. Pas shpërthimit, në ambasadë shkoi Ministrja e Jashtme greke, Dora Bakojanis: ,” tha ministrja Bakojanis. Hetuesit po analizojnë një mekanizëm që ata mendojnë se u përdor për të hedhur raketën nga një kantier ndërtimi pranë ambsadës. Zyrtarët e ambasadës amerikane konfirmuan se askush nuk është’ dëmtuar nga shpërthimi. Ambasadori Çarls Ris tha se dëmet ishin minimale: tha ai. Zoti Ris tha gjithashtu se sulmi ishte bërë pa asnjë paralajmërim. Autoritetet po kontrollojnë në ndërtesat pranë ambasadës, si dhe në një spital aty pranë, për të mbledhur prova. Zoti Polidoras tha se policia do të ngrejë për këtë qëllim një ekip të posaçëm të kryesuar nga një ish shef i antiterrorizmit i cili në vitin 2002 eliminoi grupin ultra të majtë 17 nëntori.//lk